Elsebeth Gerner Nielsen (RV), 2005-03-16:
Jeg er glad for, at ministeren altså har det synspunkt, at hvis der er tale om en situation, hvor der ikke er andet for, end at den udenlandske slægtning kommer til Danmark, så kan det lade sig gøre.
Jeg opfatter det på den måde, at det har jeg ministerens ord for.
Alternativet til det er vel, at vi sender den syge patient her i Danmark til det land, hvor slægtningen bor, og så foregår knoglemarvstransplantationen der.
I den sammenhæng vil jeg så spørge, om ministeren kunne forestille sig, at vi kom dertil, at vi simpelt hen fra det danske sundhedsvæsens side betalte for, at en syg herboende blev sendt til udlandet og fik knoglemarvstransplantationen der, fordi vi ikke ville tillade hans slægtning at komme ind i Danmark.
Men hvis der er nogle særlige omstændigheder, der gør, at man ikke kan følge den procedure, så fysisk tilstedeværelse er nødvendig, så udstedes der også visum, og det er der historiske og også aktuelt historiske eksempler på.
Jeg kan oplyse, at jeg sidder med en anbefaling fra Rigshospitalet om, at der udstedes visum til en slægtning, der bor i udlandet, og alligevel er der givet afslag i Udlændingestyrelsen.
Derfor vil jeg gerne spørge sundhedsministeren: Hvem er den øverste ansvarlige i sådanne sager?
Jeg ved godt, at det er Integrationsministeriet, der har ansvaret for visumansøgninger, men det er trods alt sundhedsministeren, der har ansvaret for, at borgere, der bor her i landet, får den behandling, de har krav på.
Hvordan får vi det til at gå op?
Altså, hvilken myndighed er øverst i den her sammenhæng?
Man har oplyst, at man ikke er bekendt med, at der er noget problem, som har ført til, at nogen af den grund ikke har kunnet behandles.
Man har også oplyst over for mig, at man f.eks. har haft en familiedonor fra Afghanistan inden for de senere år, som man ikke har haft problemer med at få lov til at få til Danmark.
Så har jeg igen fra Integrationsministeriet forstået, at der for nylig har været ansøgt om visum til et barn med henblik på blodprøvetagning.
Det er ikke muligt for mig at afgøre, hvorfor man har bedt donor om at komme herop allerede på screeningstidspunktet i stedet for at sikre sig en blodprøve tilsendt, men jeg har forstået, at der er indgivet en klage, som snarest vil blive behandlet, og jeg går ud fra, at man der vil undersøge, om screening kan finde sted i donors opholdsland eller skal finde sted her i landet.
Regelgrundlaget, sådan som jeg også har redegjort for det, er sådan, at hvis det er behandlingsmæssigt nødvendigt, kan der udstedes visum til Danmark.
Jeg har stillet det her spørgsmål til sundhedsministeren for at få ministerens sundhedspolitiske vurdering af, at udlændinge nægtes visum til Danmark, selv om en herboende borger har brug for f.eks. en knoglemarvstransplantation og den udenlandske slægtning eventuelt kan bruges som donor.
Det er nemlig sådan, at donorsøgning foregår dels blandt familiemedlemmer, dels via internationale donorregistre.
Ved søgning blandt familiemedlemmer bosat i udlandet vil man som regel bede hjemlandet om at foretage den vævsty pebestemmelse, som det er nødvendigt at have på plads for at kunne tage stilling til egnethed til transplantation.
Når man så har fundet en egnet donor, vil marven ofte blive høstet lokalt i det land, hvor donor bor, hvorefter materialet afhentes af kurer fra Danmark.
Hvis marven ikke kan høstes lokalt af teknologiske grunde, fordi det er krigszone eller noget andet, ja, så kan det selvfølgelig være nødvendigt, at donor kommer til Danmark.
Men jeg er altså nødt til at sige, at de mere specifikke spørgsmål om visumudstedelse i den forbindelse må jeg henvise til integrationsministeren, men jeg kan da oplyse, at integrationsministeren har oplyst over for mig, at hvis det er dokumenteret, at det er nødvendigt, at en person kommer her til Danmark med henblik på donation, så vil vedkommende kunne få det nødvendige visum.
»Vil ministeren give en sundhedspolitisk vurdering af, at det nægtes at give visum til udlændinge, hvis tilstedeværelse i Danmark er nødvendig for at sikre et familiemedlems helbredelse?«
Skriftlig begrundelse